b"\n_START_ARTICLE_\nDanielle Carruthers\n_START_SECTION_\nKarriere\n_START_PARAGRAPH_\nI 2000 kom hun p\xc3\xa5 2.-plass ved Big Ten-sportsligaen innend\xc3\xb8rs, og 5.-plass utend\xc3\xb8rs. Ved NCAA-mesterskapet innend\xc3\xb8rs 2000 kom hun p\xc3\xa5 13.-plass p\xc3\xa5 200 meter og 11.-plass p\xc3\xa5 60 meter hekk. \xc3\x85ret etter kom hun p\xc3\xa5 2.-plass ved NCAA-mesterskapet utend\xc3\xb8rs, og hun fikk 6.-plass ved USA-mesterskapet utend\xc3\xb8rs. Ved Big Ten-sportsligaen fikk hun s\xc3\xb8lv p\xc3\xa5 100 meter og bronse p\xc3\xa5 200 meter utend\xc3\xb8rs, og bronse p\xc3\xa5 60 meter hekk innend\xc3\xb8rs. Ved Universiaden 2001 kom hun p\xc3\xa5 8.-plass. _NEWLINE_Hun satte ny amerikansk college-rekord i 2002, da hun vant 60 meter hekk p\xc3\xa5 tiden 7,92) ved USTCA Challenge. Hun kom p\xc3\xa5 12.-plass ved USA-mesterskapet utend\xc3\xb8rs, og 9.-plass ved NCAA-mesterskapet utend\xc3\xb8rs. Hun vant 100 meter hekk ved Big Ten-sportsligaen, og fikk 3.-plass p\xc3\xa5 200 meter (23,80) og 3.-plass p\xc3\xa5 100 meter (11,68). Innend\xc3\xb8rs fikk hun s\xc3\xb8lv ved NCAA-mesterskapet og gull p\xc3\xa5 60 meter ved Big Ten-sportsligaen. Hun deltok ved U25-NACAC-mesterskapet, og fikk s\xc3\xb8lv p\xc3\xa5 100 meter hekk, bak jamaicanske Toni Ann D'Oyley._NEWLINE_Carruthers kom p\xc3\xa5 5.-plass p\xc3\xa5 100 meter hekk ved USA-mesterskapet i 2003, og fikk s\xc3\xb8lv b\xc3\xa5de ved NCAA-mesterskapet utend\xc3\xb8rs (100 m hekk) og innend\xc3\xb8rs (60 meter hekk). Hun fikk ogs\xc3\xa5 s\xc3\xb8lv p\xc3\xa5 100 meter og 100 meter hekk ved Big Ten utend\xc3\xb8rs. Ved Big Ten innend\xc3\xb8rs fikk hun s\xc3\xb8lv p\xc3\xa5 60 meter og 60 meter hekk, og bronse p\xc3\xa5 200 meter. _NEWLINE_I 2004 kom hun p\xc3\xa5 4.-plass ved USA-mesterskapet utend\xc3\xb8rs, som var uttakningen til OL. Der l\xc3\xb8p hun p\xc3\xa5 12,62, et hundredels sekund unna bronsen som gikk til Melissa Morrison. Hun deltok p\xc3\xa5 100 meter hekk ved Prefontaine Classic, der hun fikk s\xc3\xb8lv, og Qatar Athletic Super Grand Prix, der hun fikk bronse. _NEWLINE_Hun vant sitt f\xc3\xb8rste USA-mesterskap i 2005, da hun vant 60 meter hekk ved USA-mesterskapet innend\xc3\xb8rs med tiden 7,95. Hun vant flere stevner dette \xc3\xa5ret; Tyson Invite (7,98), Millrose Games (8,02) og Boston Indoor Games (8,08). _NEWLINE_I 2006 forsvarte hun tittelen sin, og vant USA-mesterskapet innend\xc3\xb8rs, med tiden 7,93. Hun fikk s\xc3\xb8lv p\xc3\xa5 100 meter hekk ved KBC Nacht 2006 i Heusden, og ved Golden Spike i Ostrava, bak LoLo Jones. Ved Bislett Games kom hun p\xc3\xa5 3.-plass, og ved DN Galan p\xc3\xa5 4.-plass. Hun kom til finalen ved VM i friidrett innend\xc3\xb8rs 2006 i Moskva, der hun satte ny personlig rekord p\xc3\xa5 7,88, og kom p\xc3\xa5 4.-plass. _NEWLINE_I 2007 fikk hun s\xc3\xb8lv ved USA-mesterskapet innend\xc3\xb8rs, og 7, plass utend\xc3\xb8rs. Hun fikk 2.-plass ved Reebok Indoor Games og bronse ved Millrose Games. B\xc3\xa5de ved Herculis-stevnet i Monaco og ved Athletissima i Lausanne kom hun p\xc3\xa5 4.-plass. \xc3\x85ret etter fikk hun to internasjonale andreplasser; ved Athletissima i Lausanne og Bislett Games i Oslo. _NEWLINE_Hun vant Bislett Games i 2009, med tiden 12,88. Ved Athletissima i Lausanne kom hun p\xc3\xa5 3.-plass, og ved USA-mesterskapet utend\xc3\xb8rs fikk hun femteplass med tiden 12,77. \xc3\x85ret etter kom hun p\xc3\xa5 2.-plass ved Herculis-stevnet i Monaco, og p\xc3\xa5 nasjonalt niv\xc3\xa5 fikk hun 8.-plass ved USA-mesterskapet utend\xc3\xb8rs, og femteplass innend\xc3\xb8rs._NEWLINE_Hun vant 100 meter hekk ved flere stevner i 2011; Memorial Van Damme i Brussel, New York Grand Prix, Manchester Great City Games og Gent Flanders Indoor (60 meter hekk). Hun kom p\xc3\xa5 andreplass ved London Grand Prix, British Grand Prix i Birmingham, Athletissima i Lausanne, Qatar Athletic Super Grand Prix i Doha og Millrose Games. Ogs\xc3\xa5 ved USA-mesterskapet utend\xc3\xb8rs fikk hun s\xc3\xb8lv, bak Kellie Wells. I september deltok hun ved VM i friidrett 2011 i Daegu i S\xc3\xb8r-Korea, og i finalen l\xc3\xb8p hun inn til ny personlig rekord, med 12,47. Dette holdt til s\xc3\xb8lv, bak Sally Pearson. Carruthers' lagkamerat Dawn Harper tok bronsen, med samme tid som Carruthers."